Pécs-Baranyai Kereskedelmi és Iparkamara

e-WACEE’20 Nyugat-afrikai Tiszta Energia és Környezetvédelmi Vásár és Konferencia
2020-09-01 - 2020-09-30 | Majorossy Imre utca 36., Pécs, 7625, Magyarország
A Német Ipari és Kereskedelmi Delegáció szervezésében megrendezésre kerülő online nemzetközi üzletember találkozó és kiállítás három fókuszterülete a tiszta energia, víz és „körforgásos” gazdaság. A konferencia és a virtuális kiállítás 2020. szeptember 1-4 között élőben, majd a hónap végéig virtuálisan lesz elérhető.

A konferencia keretében szervezett virtuális kiállítás is lehetőséget ad a vállalatok számára, hogy termékeiket és innovációjukat bemutassák a nyugat-afrikai érdeklődőknek. Ezen felül a konferencia szervezői tervezik ország-pavilonok létrehozását a virtuális kiállítási környezetben, amennyiben egy adott országból legalább 4 kiállító cég jelentkezik be 2020. július 31. előtt.
Tervezett programok:

Panelbeszélgetések: Élő, egy órás beszélgetések Nigéria, és más nyugat-afrikai és európai országok előadóinak meghívásával
Információs szekciók: egy termék vagy egy téma kapcsán 30 perc – 1 óra terjedelemben, ezt követően pedig kérdésekre és válaszokra is lesz lehetőség
Élő prezentációk: 30 perces prezentációk (kérdések és válaszok nélkül)
Előre rögzített prezentációk: Ezek igény szerint elérhetők lesznek az eWACEE’20 webhelyen az esemény időtartama alatt.

További információk a rendezvény honlapján:
e-WACEE’20

MyAPEC 2020 online vásár
2020-09-01 - 2020-12-31 | Online
A Malaysia External Trade Development Corporation (MATRADE) budapesti irodájának tájékoztatása szerint 2020 szeptember 1. és december 31. között kerül megrendezésre a MyAPEC 2020 kiállítás, Malajziában az Ázsiai és Csendes-óceáni Gazdasági Együttműködés (APEC) 2020 konferenciával együtt.

Ennek a kiállításnak az a célja, hogy bemutassa az APEC tagországainak sokféle termékét és szolgáltatását, platformként működjön a hálózatépítésben és az üzleti kapcsolatok bővítésében a résztvevő vállalatok számára. Ez az esemény lesz az első virtuális kiállítás, amelyet a MATRADE szervezett, valamint az első az APEC keretében.

Meghívó
Bemutatkozó anyag
Kiállítók listája
Beosztás

Piacra lépés és üzleti lehetőségek Ausztriában
2020-09-03 14:00 - 15:00 (Europe/Helsinki) | Online
Az aktuális osztrák piaci információk és üzleti lehetőségek a hazai vállalkozások számára a kiemelt témái az ITT & MOST következő online tájékoztató fórumának, mely Magyarország Nagykövetségének Bécsi Külgazdasági Irodája és a Győr-Moson-Sopron Megyei Kereskedelmi és Iparkamara társszervezésében kerül megrendezésre.

Időpont: 2020. szeptember 03. 14.00
Helyszín: online (a regisztráltak részére a rendezvényt megelőzően kiküldjük az esemény csatlakozási linkjét – ZOOM felületen, a rendszer telepítése nem szükséges)
Program:

Magyar vállalkozások osztrák piacra jutásának támogatása – tájékoztatástól a partnerkeresésig
Kereskedelmi ügynökök Ausztriában – kinek, miért, hogyan éri meg?
Munkahelyteremtés és befektetésösztönzés
Kérdések és válaszok

Előadók:
Dr. Tefner Nóra, külgazdasági attasé, Külgazdasági Iroda, Magyarország Nagykövetsége Bécs
Tóth Tamás, Inwetech GmbH, Ausztriai Kereskedelmi Ügynökök Kamarai Szakszövetsége
A tájékoztató után az előadók online tanácsadást nyújtanak, vagy a későbbiekben az ITT és MOST felületén tárgyalásra jelölhetők lesznek. Amennyiben konkrét kérdése lenne a témával kapcsolatban, azt a regisztráció során tudja előzetesen megírni az előadóknak.
Az előadások magyar nyelven zajlanak.
Az eseményen való részvétel díjmentes, de előzetes regisztrációhoz kötött:
This form is currently closed for submissions.
Ha a regisztráció vagy részvétel kapcsán technikai problémát észlel, vagy segítségre szorul, keresse kollégáinkat az alábbi elérhetőségeken:
een@pbkik.hu vagy +36 72 507 125

Riga Food 2020
2020-09-07 - 2020-09-10
Élelmiszeripari kiállítás és nemzetközi üzletember találkozó az Enterprise Europe Network szervezésében.

A kiállítás és az üzletember találkozó remek lehetőséget kínál a baranyai élelmiszeripari és vendéglátóipari vállalkozásoknak új üzleti partnerekkel való kapcsolatfelvételre. A rendezvényen mind hazai, mind külföldi termékekkel ismerkedhetnek meg, saját szolgáltatásaikat, termékeiket tudják bemutatni a tárgyalópartnereknek, akik jellemzően az étterem és vendéglátóipar, élelmiszer-, cukrász-, és szállodaipar képviselőiből állnak.
Az idei üzletember találkozó teljes egészében az online platformon keresztül zajlik. Az érdeklődőknek lehetősége van egy – ingyenes – profil létrehozására a ‘Riga Food 2020’ honlapon, ahol megtekinthetik a többi résztvevő adatlapját is, ami alapján az Önök számára érdekesnek és ígéretesnek tűnő feleknél időpontot kérhetnek az online üzleti találkozóhoz.
Regisztráció

MIÉRT ÉRDEMES RÉSZT VENNI?

Lehetőség a nemzetközi piacon való megjelenésre, terjeszkedésére.
Alkalmat ad lehetséges üzletfelek megismerésére.
Határon túli kapcsolatok és együttműködések kezdeményezése.
20 perces, előre megszervezett üzleti megbeszélések.

Piaci lehetőségek és menedzsment képzés Japánban
2020-09-07 - 2020-09-18 | Majorossy Imre utca 36., Pécs, 7625, Magyarország
Az EU Japan-Centre kéthetes kiutazást szervez Japánba, ahol a vállalkozások első kézből ismerhetik meg a japán üzleti környezet és kultúra sajátosságait workshopok, céglátogatások és előadások során.

Miért érdemes jelentkezni?

megismerhetik és elsajátíthatják a japán üzleti környezet, az üzleti gyakorlatok és a japán stílusú személyes kommunikáció alapvető elemeit,
új üzleti kapcsolatokat alakíthatnak ki,
megismerhetik a japán társaságokon belüli döntéshozatali folyamatot, növelve a sikeres üzleti megállapodások számát,
megerősíthetik üzleti kapcsolatukat a jelenlegi japán ügyfelekkel, és megkönnyíteni a kapcsolatokat a jövőbeli partnerekkel

Jelentkezés feltételei; a résztvevő

EU-tagállam állampolgára,
vállalkozása/munkaadója az EU-tagállamok területén található,
angol nyelvtudással rendelkezik,
vállalkozásnál menedzseri, vezetői pozíciót tölt be stb.
vállalkozásnak legyen Japánban történő piacralépésre, terjeszkedésre vonatkozó stratégiája.

Költségek
A kiutazás és a szállás önköltséges, az EU-Japan Centre fedezi az összes képzéssel kapcsolatos költséget (előadói díj, bérleti díj, céglátogatások, közlekedés stb.) A résztvevőknek 1200€ letéti díjat kell fizetniük a kéthetes képzésen való részvételre, melyet a kiutazás után 8 héten belül és az esemény utáni kérdőív kitöltését követően visszatérítenek.
A résztvevő KKV-k 1200€ támogatásban részesülnek, melyből a képzésről való hiányzás esetén napi 100€ levonást von maga után. A férőhelyek korlátozott számban elérhetők, a jelentkezéseket a feltételeknek való megfelelés alapján bírálják el.
Jelentkezési határidő: 2020. február 13.
Képzés időpontja: 2020. május 18-29.
A képzés és a jelentkezés további részleteiről bővebben:
Get ready for Japan

Alapfokú szerzői jogi tanfolyamot indít ügyvédek számára az SZTNH
2020-09-07 13:30 - 17:00 | Az eseményben megadottak alapján., Online, Magyarország
A Szellemi Tulajdon Nemzeti Hivatala (SZTNH) alapfokú szerzői jogi tanfolyamot indít Microsoft Teams platformon. A 2020. szeptember 7-én induló, az ügyvédek számára kreditpontot adó 4 alkalmas képzés szeptember 21-én 9 – 12 óra között szakvizsgával zárul.
A képzés ideje:
1. nap: 2020. szeptember 07., 13,30 – 17 óra között
2. nap: 2020. szeptember 08., 13,30 – 17 óra között
3. nap: 2020. szeptember 14., 13,30 – 17 óra között
4. nap: 2020- szeptember 15., 13,30 – 17 óra között
Szakvizsga: 2020. szeptember 21., 9 – 12 óra között
A Magyar Ügyvédi Kamara akkreditációs száma: AK001009/2020.
Elszámolható kreditszám: 4+4 kredit
az ügyvédi tevékenységet folytatók továbbképzési kötelezettségéről szóló 18/2018. (XI.26.) MÜK szabályzat 5.4.1/A pontja alapján.

A szellemitulajdon-védelmi képesítésekről szóló 1/2015. (I. 22.) IM rendelet alapján szervezett tanfolyam bemutatja a szerzői jog alapjait, részletesen tárgyalja a szerzők jogait és e jogok korlátait. A képzés kitér a szerzői művek felhasználása mellett a jogérvényesítésre, bemutatja a nemzetközi és uniós jog vonatkozó szabályait.
A képzés írásbeli vizsgával zárul és alapfokú szerzői jogi képesítést tanúsító bizonyítvány megszerzését teszi lehetővé.
A tanfolyam díja 30.000 forint, ami tartalmazza:

a 20 órás képzést,
a vizsgadíjat és
a Bevezetés a szerzői jogba című jegyzetet.

Amennyiben részt kíván venni a fent megjelölt időpontban induló képzésen, a részvételi szándékot legkésőbb 2020. augusztus 10-ig az anna.szenczi@hipo.gov.hu e-mail címen kell jelezni, az alábbi adatok megadásával:
Név:
Kamarai Azonosító Szám (KASZ):
Lakcím:
Születési hely, idő:
Anyja neve:
E-mail cím:
Munkáltató megnevezése (amennyiben a munkáltató téríti a képzés díját):
A részvételi díjat a tanfolyam kezdetéig, átutalással kell kiegyenlíteni a Magyar Államkincstárnál vezetett 10032000-01731842-00000000 számú számlára.
További információ (SZTNH):
Telefon: (061) 474 5848
E-mail: anna.szenczi@hipo.gov.hu

Eurostars@Knowledge for Growth 2020 konferencia és üzletember találkozó
2020-09-09 | Virtuális B2B – Eurostars@Knowledge for Growth 2020, Magyarország
Az Eurostars élettudományoknak szentelt üzletember találkozójára a tervek szerint 2 alkalommal is sor kerül idén a koronavírus miatt: május 27-én online, szeptember 9-én – a tervek szerint – személyesen is találkozhatnak a vállalkozások és kutatóintézetek képviselői – ekkor már egy konferencia keretében. A kutatás-fejlesztési projekteket támogató pályázati partnerkereső rendezvényt és konferenciát az Enterprise Europe Network és Belgium, Hollandia és Németország állami ügynökségei szervezik.
Fontos kapcsolódó információ: a Eurostars pályázat következő beadási határideje: 2020. szeptember 3.

Bővebb információk és jelentkezés a konferenciára és üzletember találkozóra

Kampány a rendezvényszervező iparági összefogásért
2020-09-10 | Majorossy Imre utca 36., Pécs, 7625, Magyarország
A turizmus, azon belül is a rendezvények lényege a személyes részvétel, a közös élmény és tapasztalat. Az elhúzódó járvány alatt hosszasan az otthoni környezetbe zárva, az online munkavégzés kihívásaival küszködve még nagyobb igény lett arra, hogy másokkal találkozhassunk, élőben részt vehessünk rendezvényeken, koncerteken, fesztiválokon.

Az iparág minden területe és szinte minden tagja mélyen érintett a válságban, ezért széles körű marketing-összefogásra hívják mindazokat, akik mihamarabb újra “élő” rendezvényeken szeretnének vendégeket fogadni.
“AZ ÉLMÉNY EREJE” kampány célja feleleveníteni azokat az élményeket és emlékeket, amiket csak az élő rendezvények adhatnak, és a korlátozások feloldása után a lehető legjobban lerövidíteni az időt azok visszatéréséig. A kampányhoz bárki csatlakozhat, aki a fenti célt fontosnak érzi. Az egyetlen kitétel, hogy egységes külalakkal, összehangolt időpontokban, azonos üzenetet jelenítsen meg minden résztvevő a közösségi médiában, megmutatva az összefogás erejét.
#PoverOfLiveEvents
A Budapest Convention Bureau támogatásával, valamint a szakmai szervezetek (MARESZ, MABEUSZ, MSZÉSZ) és a Budapesti Fesztivál- és Turisztikai Központ együttműködésével a #PowerOfLiveEvents egész napos élő rendezvényt szervez szeptember 10-én. A szakmai konferencia hazai, illetve nemzetközi vendégelőadókkal várja a résztvevőket, az esti “Get-Together” esemény alkalmával Budapest jellegzetes rendezvényhelyszíneit, nevezetességeit is kivilágítják.
Regisztráció: http://powerofliveevents.com/event-registration/

Új trendek a munka és a magánélet összeegyeztetésében
2020-09-11 09:00 - 11:30 | Pécsi Család- és KarrierPONT, Váradi Antal utca 7/2., Pécs, Baranya, 7621, Magyarország
Érdekel, hogy milyen új trendek vannak a munka és a magánélet összeegyeztetésében? Akkor gyere el a Pécsi Család- és KarrierPONT által szervezett kétórás gyakorlati workshopra!
A workshopot Svéda Dóra, a Coachingcentrum alapítója, humán erőforrás szakértő és coach vezeti.
Hogyan határozzák meg a munkavégzésünket munkahelyi és magánéleti szerepeink?
Milyen eszközökkel tudjuk feloldani a szerepkonfliktusokat és önkorlátozó hiedelmeinket?
Miért fontos nekünk az energiamenedzsmenttel foglalkozni?
Ezekre a kérdésekre keressük a választ a kétórás workshopon, közelítve egymáshoz a munkavállalói és munkáltatói szempontokat.
A részvétel ingyenes, de regisztrációhoz kötött! A helyek száma korlátozott, ne habozz a jelentkezéssel!
REGISZTRÁCIÓ

A rendezvény megvalósítására az EFOP 1.2.9-17 pályázati felhívás 3.1.1.1 pontjának 1.3. alpontja keretében (Atipikus foglalkoztatási formák és rugalmas munkaszervezési módok helyben való elterjesztésének ösztönzése, elfogadottságának erősítése érdekében) és 1.5. alpontja keretében (A nők vidékfejlesztésben, térségfejlesztésben, gazdaságfejlesztésben betölthető szerepének, új ill. hagyományos ágazatokban és szakterületeken kínálkozó lehetőségeinek, megvalósított, működő jó gyakorlatok bemutatása, terjesztése nőknek és lányoknak) kerül sor.

Pécsi CSAKPONT

ICT Spring Europe 2020
2020-09-15 - 2020-09-16 | Luxemburg, Luxemburg
Az ICT Spring egy globális tech-konferencia, amely számos nemzetközi szakembert vonultat fel. A rendezvény egyedülálló lehetőséget kínál a résztvevőknek az AI ismereteik elmélyítésére, a gyorsan növekvő FinTech értékének megragadására, az ellátási láncok ipari innovációjának ösztönzésére, az informatikai biztonság titkainak áttörésére és az űrtechnológiák földi vállalkozásokra gyakorolt hatásának feltárására.
Az ICT Spring ideális hely a kapcsolatépítésre a jövőbeli üzleti partnereinkkel is.

Az Enterprise Europe Network segítségével a konferencia alatt üzletember találkozó kerül megrendezésre 2020. szeptember 15 és 16-án.
Program:
https://www.ictspring.com/
https://www.b2fair.com/ictspring2020
A Farvest (a rendezvény szervezője) és a Luxemburgi Kereskedelmi és Iparkamara ( Enterprise Europe Network) egy speciális csomagot dolgozott ki a start-up vállalkozások részvételének támogatására.
Az indulási csomag tartalmaz egy 4 négyzetméteres standot az ICT Spring-en, beleértve a bútorokat és más speciális szolgáltatásokat is, részvételt a Pitch you startup versenyen, a cég logójának megjelenítését az esemény weboldalán, részvételt a b2fair által szervezett nemzetközi matchmaking rendezvényen és számos hálózatépítési lehetőséget 500 eurós kedvezményes áron.
A kedvezményes részvételre az alábbi űrlapot kitöltésével lehet jelentkezni, melyet az ictspring@cc.lu és a pohli@pbkik.hu email címekre kell megküldeni.
Regisztrációs űrlap

Knowledge to Money Club 2020.09.15 - online
2020-09-15 14:00 - 17:00 | Online
A HEPA Magyar Exportfejlesztési Ügynökség, az Enterprise Europe Network magyarországi konzorciumvezető partnereként, tisztelettel meghívja Önt a következő Knowledge To Money Club napra, mely ismét online formában valósul meg. A hazai üzleti coach-okkal közösen szervezett rendezvénysorozat célja a magyar pályázók sikerességének javítása a H2020 EIC Accelerator programon belül. A rendezvényen való részvétel térítésmentes, azonban előzetes regisztrációhoz kötött. A regisztrált jelentkezők megkapják a belépéshez a linket az esemény előtti napon.
Téma és program
EIC Accelerator 2021 után
CE Connector finanszírozási modell
14.00 – 14:05 Rövid köszöntő, a K2M Club és a CE-Connector célja, eredményeink, terveink, Dervalics Ákos – K2M Club
14:05 – 14:10 HEPA Magyar Exportfejlesztési Ügynökség Nonprofit Zrt. köszöntője, Kardos Levente, HEPA Enterprise Europe Network
14:10 – 14:25 EIC Accelerator program aktualitásai, Divinyi Ágnes – Nemzeti Kutatási, Fejlesztési és Innovációs Hivatal
14:25 – 14:45 Út a nyeréshez 1. – Törzsök Gyula, Co-Founder & CEO, UCEDAT Ltd.
14:45 – 15:05 Út a nyeréshez 2. – Szikszay-Molnár Gergely, CEO, Dermus Ltd.
15:05 – 15:20 Kávészünet, networking
15:20 – 15:35 CE-Connector régiós finanszírozási modell – Dervalics Ákos, K2M Club
15:35 – 15:45 Kérdések – válaszok a CE-Connector kapcsán
15:45 – Networking
A klubnap főszervezői a CE-Connector és a k2m.club.
A klubnap társszervezője a HEPA Magyar Exportfejlesztési Ügynökség Nonprofit Zrt, Enterprise Europe Network, a Nemzeti Kutatási, Fejlesztési és Innovációs Hivatal.
Regisztráció:
https://www.eventbrite.com/e/knowledge-to-money-club-20200915-online-tickets-110914801156?aff=odeimcmailchimp&mc_cid=713f2d40eb&mc_eid=0e4425a604

Food Connections 2020 - nemzetközi üzletember találkozó
2020-09-17 - 2020-09-24
Agro-élelmiszeripari online üzletember találkozó és konferencia kerül megrendezésre az Enterprise Europe Network nemzetközi vállalkozásfejlesztési hálózat és a Wagralim élelmiszeripari klaszter szervezésében.

Az online térben megrendezésre kerülő rendezvénysorozat keretében a résztvevőknek a kétoldalú üzleti tárgyalások lebonyolítása mellett lehetőségük lesz online előadásokon, workshopokon való részvételre is, melyek témái többek között az európai mezőgazdasági és élelmiszeripari piac ellenállóképessége, a digitalizációban rejlő lehetőségek és kihívások, valamint a termékfejlesztés és biogazdálkodás.
Az online rendezvényen való részvétel díjmentes, de előzetes regisztrációhoz kötött.
REGISZTRÁCIÓ

Új finanszírozási lehetőség - Széchenyi Turisztikai Kártya
2020-09-17 12:30 - 13:30 | Online
Bemutatásra kerül a Széchenyi Kártya Program legújabb terméke, mely kifejezetten a turisztikai szektorban működő vállalkozások igényeinek megfelelően került kialakításra az ITM, a Nemzeti Turisztikai Ügynökség és a KAVOSZ Zrt. együttműködésének köszönhetően.

A Széchenyi Turisztikai Kártya tervezett feltételrendszere:

szabad felhasználású,
1, 2 vagy 3 éves Folyószámlahitel,
max. igényelhető hitelösszeg 250 MFt (ezen belül az adott vállalkozás működéséhez igazodó korlátok betartása mellett),
a turisztikai szektorban működő vállalkozások igényelhetik (tevékenységi körök lesznek meghatározva),
a hitelhez a Garantiqa vállal készfizető kezességet (90 %-os mértékű kezességvállalásra is lesz lehetőség az átmeneti támogatási jogcím terhére, ill. a 80 %-os kezességvállalás melletti termékváltozat is kidolgozásra kerül),
a hitelhez a Kormányzat teljes hiteldíj támogatást biztosít (a 90 %-os átmeneti jogcímen nyújtott Garantiqa kezességgel fedezett hitelügyletek kivételével, ahol a Bizottsági rendelet szerinti minimális nettó kezesi díjat meg kell fizetnie az ügyfélnek, az egyéb nettó hiteldíjakhoz azonban ez esetben is teljes támogatás biztosított).

A jelenleg elérhető Széchenyi Kártya konstrukciókról az alábbi oldalon tájékozódhat: https://pbkik.hu/ugyintezes/szechenyi-kartya-program/.

Kérdéseit a regisztráció során leírhatja, azt továbbítjuk az előadónak.
Időpont: 2020. szeptember 17. 12.30
Helyszín: online (a regisztráltak részére a rendezvényt megelőzően kiküldjük az esemény csatlakozási linkjét – ZOOM felületen, a rendszer telepítése nem szükséges)
Program:

Turisztikai Széchenyi Kártya bemutatása, igénylésének feltételei
Kérdések és válaszok

Előadók:
Krisán László, vezérigazgató, KAVOSZ Zrt.

Az eseményen való részvétel díjmentes, de előzetes regisztrációhoz kötött:
A jelentkezés lezárult.
Ha a regisztráció vagy lebonyolítás kapcsán technikai problémát észlel, vagy segítségre szorul, keresse kollégáinkat az alábbi elérhetőségeken:
Pazaurek Szabina
pazaurek.szabina@pbkik.hu
+36 20 323 2976

Szerb piaci lehetőségek
2020-09-17 14:00 - 15:00 | Online
Az ITT&MOST online tájékoztató fórumának témája a szerb (ezen belül leginkább Vajdaság) beruházási és üzleti együttműködési lehetőségek, mely rendezvényre a CED Közép-európai Gazdaságfejlesztési Nonprofit Kft. és a Pécs-Baranyai Kereskedelmi és Iparkamara szervezésében kerül sor.

Témák:

közvetlen külföldi tőkebefektetések
üzleti környezet bemutatása
magyar vállalkozóknak releváns ágazatok, együttműködési lehetőségek

Előadók:
Dr. Lengyel László, ügyvezető (Pro Scientia Naturae Alapítvány)

Ana Muskinja, tanácsadó, Vajdasági Fejlesztési Ügynökség
Török György, elnök, Magyar-Szerb Kereskedelmi és Iparkamara
Varga Imre, ügyvezető alelnök, Magyar-Szerb Üzleti Tanács
Kaszás Anikó, ügyvezető, SolvElectric Technologies Kft.

Előadások:
A Prosperitati Alapítvány Online gazdaképzésének bemutatása – Lengyel László, ügyvezető (Pro Scientia Naturae Alapítvány)
Az alapítvány tevékenysége által igyekszik összefogni, támogatni és foglalkoztatni térségünk agrárértelmiségét, valamint az ő szaktudásukat koordinált módon a térségünk fejlesztésére fordítani. A Prosperitati Alapítvány integrátorokat és azok beszállítóit támogató programjához kapcsolódóan olyan tudásanyagot készített el, amely online módon, hatékonyan növeli a gazdálkodók tudását és ezzel próbál hozzájárulni a gazdaságosabb, egészségesebb, környezetkímélőbb, úgymond fenntartható mezőgazdasági fejlődéshez térségünkben.
Ana Muškinja, a Vajdasági Fejlesztési Ügynökség (RAV) külföldi beruházási projektekért felelős tanácsadója, előadásában Szerbia (ezen belül leginkább Vajdaság) jelenlegi gazdasági helyzetét körvonalazza, különös figyelmet fordítva a külföldi cégek vajdasági beruházási esélyeire. A rendezvény résztvevői egy rövid útmutatót kapnak a vajdasági beruházási esélyekkel kapcsolatban. Ennek kapcsán szó esik közép-európai viszonylatokban történő összehasonlítás útjan a helyi jellegű előnyökről és hátrányokról. Ezenkívül, a prezentációban be,utatásra kerülnek a hagyományos (mezőgazdaság, élelmiszeripar, fémipar) és az újonnan felívelő (ICT-ipar) gazdasági szektorok jellemzőiről és fejlődési irányairól is.
A tájékoztató után az előadók online tanácsadást nyújtanak, vagy a későbbiekben az ITT és MOST felületén tárgyalásra jelölhetők lesznek. Amennyiben konkrét kérdése lenne a témával kapcsolatban, azt a regisztráció során tudja előzetesen megírni az előadóknak.
Az előadások magyar nyelven zajlanak.
Az eseményen való részvétel díjmentes, de előzetes regisztrációhoz kötött:
A jelentkezés lezárult.

THAIFEX - ANUGA ASIA 2020 nemzetközi élelmiszer kiállítás
2020-09-22 - 2020-09-26 | Online
A Thaiföldi Kereskedelmi Minisztérium Nemzetközi Kereskedelemfejlesztési Hivatala (DITP) a Thaiföldi Kereskedelmi Kamarával valamint a Koelnmessse GmbH vásárrendező céggel együttműködve 2020 szeptember 22. és 26. között megrendezi Ázsia legjelentősebb élelmiszer és ital árubemutatóját, azaz a Thaifex – Anuga Asia 2020 nemzetközi élelmiszer kiállítást.

A kiállítás színhelye a bangkoki IMPACT Kiállítási és Konferencia Központ lesz, ahol 708 kiállító, köztük 15 ország 159 kiállítója mutatkozik be. A koronavírus-járvány miatt a 2020-as évben az esemény online módon kerül megrendezésre.
Az idei Thaifex -Anuga Asia 2020 The Hybrid Edition nemzetközi élelmiszer- és ital bemutató hybrid változata lehetővé teszi a határok nélküli üzleti lehetőségek kiaknázását, amely révén a világ valamennyi országából az érdeklődő importőrők egy virtuális árubemutató és ahhoz kapcsolódó online üzleti találkozók keretében hatékonyan bővithetik thaiföldi üzleti kapcsolataikat.
A virtuális kiállításon bemutatott áruk 360 fokban megtekinthetők, miközben a látogatók kétoldalú üzleti tárgyalásokat is folytathatnak thaiföldi exportőrőkkel a virtuális üzleti találkozó keretében, valamint a Chat, Callés VDO szolgáltatások alkalmazásával akár a nap 24 órájában.

THAIFEX-ANUGA ASIA 2020 The Hybrid Edition kiállításról bővebb angol nyelvű információ itt található: https://thaifex-anuga.com/en

Amennyiben e világszerte elismert, rangos nemzetközi élelmiszeripari kiállítás felkeltette megtisztelő érdeklődésüket és látogatóként fel kívánják keresni, kérjük szíveskedjenek cégüket a következő weboldalon regisztrálni: http://thaifex—vts.com/vis.

A sikeres regisztrációt a kiállítás szervezői a support@thaifex-vts.com e-mail címről érkező felhasználói azonosító (username) és jelszó ( password) révén igazolják. A felhasználói név és jelszó birtokában Önök már azonnal felkereshetik a Thaifex Virtuális Kiállitás www.thaifex-vts.com weboldalát.

Esetleges kérdéseik megválaszolásában képviseletünk a következő e-mail címen készséggel áll szíves rendelkezésükre: thaitradebudapest@thaicomm.hu

Időpont: 2020 szeptember 22 – 26.

Jelen a jövő munkaerőpiaca!
2020-09-22 09:00 - 15:00 | Siófok, Siófok
2020-as MENTA konferenciát szeptember 22-én a MENTA Warmup: Jelen a jövő munkaerőpiaca! című ingyenes társrendezvény vezeti fel, ahol a munkaerőpiaccal kapcsolatos legaktuálisabb kihívásokról fogunk beszélgetni meghívott szakértők és egy közös gondolkodás segítségével.

A MENTA Warmup rendezvényen való részvétel ingyenes, de előzetes (és a MENTA konferenciától külön) regisztrációhoz kötött! A társrendezvényen való részvétel a MENTA konferencián való részvételre nem jogosít!

Regisztráció

A gépek, algoritmusok terjedésének korában egyre nagyobb szükség van az emberre. Már nem a hatékonyság az egyetlen vezérszó, egyre fontosabb érték a kreativitás, a csapatmunka, a változásra és a megújulásra való képesség. A munkaerőnek egyre inkább ki kell lépnie a végrehajtó robotpilóta üzemmódból. A digitális transzformációt emberek hajtják végre, a vállalatokat emberek kormányozhatják sikeresen a jövőbe. Az emberekkel kell tovább terveznünk a gépek korában is, a gépek korára is.

A munkavállalók szerepe és a HR küldetése új dimenzióba lép a folyamatos innováció korában. A berögzült mentalitás a cégek halálához vezethet. Ám nem csak a technológiánkat és üzleti stratégiánkat kell újragondolnunk, hanem a munkaerőhöz való hozzáállásunkat is. Nem csak a technológia, hanem a munkavállalók is diszrupción mennek keresztül: új prioritások, célok és értékek vezérlik őket, új módon gondolkodnak a világról és a tennivalókról.

Gondold velünk újra a jelent és a jövőt!

Innováció, transzformáció a szervezetben: mi változott 2020-ban?
Agilisan működő szervezetek: mik a tapasztalatok, milyen változások jönnek?
Változó szervezi kultúrák: mik lesznek az új prioritások?
Vezetői skill-ek és önismeret: mire lesz szükség?
Mi lesz az agilitás után a következő buzzword?
Vidéki KKV-k: mik a vonzás és megtartás törvényei?

Az előadások mellett interaktív közös gondolkodás segítségével mérlegelheted a legfontosabb kérdéseket!

A workshopon a résztvevők közösen gondolkodnak arról, hogy mi a munkaerő megszólításának, bevonzásának, toborzásának a jövője, hogyan lehet megtartani a munkavállalót? Hogyan változnak a munkavállalói preferenciák? A bérverseny marad a meghatározó, vagy az egészségmegőrzés, esetleg a kettő egymást kiegészítve? A COVID19-teszt az új cafeteria? A beszélgetés során szó esik a jövő sikeres vezetőiről, a személyiségről és önismeretről.

Az esemény az IVSZ közreműködésével és az Enrawell Consulting Kft. szakmai partnerségében futó GINOP 5.3.5 projekt keretében valósul meg, amely az IKT ágazat munkaerőpiaci alkalmazkodóképességének fejlesztését, szolgáltató szerepének növelését és társadalmilag felelős szerepvállalását célozza.

V4GU Nemzetközi Konferencia és Green Workshop 3. rendezvény
2020-09-22 09:30 - 15:30 | Online
A Pécsi Tudományegyetem 2020. szeptember 22-én online rendezi meg a ‘V4GU Nemzetközi Konferencia és Green Workshop 3.’ rendezvényt, melyre jelentkezőket várnak. A konferencia célja az, hogy sok hallgató, oktató, egyetemi és nem egyetemi alkalmazott figyelmét felhívja a Zöld Egyetem Program erőfeszítéseinek fontosságára, és szemléletformálással hozzájáruljon az éghajlatváltozás elleni küzdelemhez.
A konferencia hivatalos nyelve az angol. A részvétel díjmentes, de regisztrációhoz kötött.
Részletes program
Regisztráció (szeptember 18-ig)

Üzleti lehetőségek Kínában
2020-09-22 10:00 - 12:00 | Online
A Magyar Kereskedelmi és Iparkamara Magyar-Kínai Tagozata, Magyarország Pekingi Nagykövetsége, valamint Magyarország Csungkingi Főkonzulátusának együttműködésével szervezett webinárium fő témái a magyar-kínai üzleti- és együttműködési lehetőségek lesznek. A rendezvény előadói a külképviseletek külgazdasági attaséi, akik gyakorlati tanácsokkal tudják segíteni az érdeklődő cégeket.

PROGRAMTERV

Moderátor:
Nádasi Tamás, az MKIK Magyar-Kínai Tagozatának elnöke

10.00-10:30
A kínai üzleti környezet, lehetőségek magyar cégek számára
Dobi-Rózsa Anikó, a Magyarország Pekingi Nagykövetségének külgazdasági attaséja

10.30-11.00
Üzleti lehetőségek Csungkingban és környékén, megvalósult magyar-kínai együttműködések
Magyarország Csungkingi Főkonzulátusának képviselői

11.00-11.30
Kérdések és válaszok

Részvétel feltételei
Jelentkezési határidő: 2020. szeptember 18., péntek, 12:00 óra
A férőhelyek száma korlátozott, ezért a jelentkezéseket azok beérkezésének sorrendjében fogadjuk el.
A rendezvényen való részvétel ingyenes, de előzetes online regisztrációhoz kötött.
Az eseményre csak azon vállalkozások jelentkezését tudjuk elfogadni, amelyek a kamarai regisztrációs kötelezettségüknek eleget tettek.
A csatlakozáshoz szükséges linket és információkat 2020. szeptember 21-én, hétfő délután küldjük meg e-mailen a jelentkezőknek.

REGISZTRÁCIÓ

EIT Health Innovációs Training 2020. Szeptember 22.
2020-09-22 10:00 - 13:30 | Online
Az EIT Health idén második alkalommal hirdette meg innovációs képzését, mellyel olyan mikro- és kisvállalkozásokat, kutatási és oktatási intézményeket, spin-off vállalkozásokat és start-upokat támogat, amelyek már rendelkeznek valamilyen innovációval, termékkel vagy megoldással amely megfelel a CIMIT level 1. szintjének (Need).
A képzés célja, hogy kézzelfogható segítséget és támogatást nyújtson a jelentkezőknek a piacra lépéshez, illetve, hogy megvizsgálja az adott ötlet iránti piaci igényt, valamint az ötlet, termék megvalósíthatóságát, ezáltal segítve a befektetői kör figyelmének felkeltését is egyben.
A képzés magában foglal egy 3 órás interaktív tréninget amely végigvezet az ötlettől a piacra lépésig, valamint egy 30 perces, szakértőkkel folytatott pitch konzultációt.
A képzés ingyenes és online, regisztráció illetve további részletes információk a képzés kapcsán az alábbi linken érhetőek el:
http://itdweb.hu/ris-2020-innovation-training/
Jelentkezési határidő 2020. szeptember 19. vagy a szabad a helyek függvényében.

A jövő technológiái - nemzetközi IP kiállítás és üzletember találkozó Dániában
2020-09-23 | INDUSTRIENS HUS, H.C. Andersens Boulevard 18, Koppenhága, DK-1787, Dánia
„Danish IP Fair – The Next Big Thing” néven nemzetközi üzletember találozóra kerül sor az Enterprise Europe Network szervezésében

A rendezvényen több, mint 80 fejlesztés, találmány kerül bemutatásra, ahol egyetemek, kutatóintézetek és gazdasági szereplők találhatnak egymásra, lehetőséget biztosítva projektötletek, további üzleti és technológiai együttműködések kialakítására, licensz vásárlási, befektetési lehetőségekre.
Kiemelt kategóriák:

Fenntarthatóság & korszerű anyagok
Medtech & diagnosztika
Biotech & gyógyszeripar
Digitalizáció, AI, robotika

A résztvevők listája és az üzleti ajánlatok szintén megtekinthetők a rendezvény honlapon, illetve egyúttal lehetősége van a résztvevőknek tárgyalások foglalására.
A kiutaás és szállás önköltséges, és önállóan szervezendő.
Danish IP Fair 2020
További információ: eenpecs@pbkik.hu

B2B-találkozók a 2020-as Nemzetközi Mechatronikai Fórumon
2020-09-23 | Altenberger Straße 69, 4040 Linz, Ausztria
A nemzetközi fórum jó lehetőséget biztosít a hazai és nemzetközi piacokon mozgó mechatronikai cégeknek a bemutatkozásra, a kutatás-fejlesztési projektjeinek bemutatására, új technológiák megismerésére és partnerségek kialakítására, továbbá jó alkalmat kínálnak a lehetséges együttműködési partnerek megkeresésére és üzleti kapcsolatok létesítésére.
Ideje: 2020. szeptember 23.
Helye: Linz
A B2B találkozók főbb témái:

Digitális termékfejlesztés

Digitális ikrek

Modellezés és szimuláció

Robotika

Az eseményen 250-350 cég részvételére számítanak a rendezők.
A konferencián és a B2B meetingeken való részvétel ingyenes, de regisztrációhoz kötött, amelyet az alábbi linken lehet megtenni: https://ifmechatronics2020.b2match.io/signup.
A konferencia nyelve német, de a szervezők szinkrontolmácsolást biztosítanak németről angolra.
Regisztrálni 2020. szeptember 21-ig lehet.
A rendezvényt a Business Upper Austria és az Enterprise Europe Network segítségével valósítják meg.

Nemzetközi Mechatronikai Konferencia és Üzletember Találkozó
2020-09-23 | JOHANNES KEPLER UNIVERSITY, Altenberger Straße 69, Linz, 4040, Ausztria
Az Enterprise Europe Network és az Osztrák Gazdasági Kamara (WKÖ) szervezésében nemzetközi üzletember találkozóra kerül sor az idei mechatronikai konferencia keretében.

A műszaki fejlődés új koncepciókat igényel az ipari és stratégiai kihívások kezeléséhez. A rendezvény keretében az ipar és a tudomány együttműködéséből születő legújabb eredményeket, gyakorlati megoldáaokat ismerhetik meg a résztvevők előadásokon, workshopokon, nyitott laborokon és informális programokon keresztül.
Főbb témák:

Digitális termékfejlesztés
Modellezés és szimuláció
Mechatronikai rendszerek
Robotika
Okos gyártás

MIÉRT ÉRDEMES RÉSZT VENNI?

Lehetőség a nemzetközi piacon való megjelenésre, terjeszkedésére.
Alkalmat ad lehetséges üzletfelek megismerésére.
Határon túli kapcsolatok és együttműködések kezdeményezése.
20 perces, előre megszervezett üzleti megbeszélések.

Regisztráció

A mechatronikai konferenciára külön regisztráció szükséges az esemény honlapján keresztül: ‘Mechatronik Forum 2020’

Az EU kkv-stratégiája, amely Európa fellendülésének mozgatórugója
2020-09-23 14:00 - 15:30 | Online
A kkv-barát politikák döntő fontosságúak Európa társadalmi és gazdasági jólétének szempontjából. A vállalkozások megpróbálnak kilábalni a COVID-19 káros hatásaiból. Ehhez viszont átfogó kkv-stratégiára van szükség, amely tükrözi a válság mértékét, és bevonja az uniós intézményeket, a nemzeti kormányokat és az érdekeltek széles körét abba, hogy Európa-szerte a kis- és középvállalkozások millióinak megfelelő feltételeket biztosítsanak a gazdasági fellendüléshez.

Regisztráció 2020. szeptember 18-ig. A regisztrációt követően a linket e-mailben küldik ki a résztvevőknek.

Regisztrációs link: https://us02web.zoom.us/webinar/register/WN_xQMsRfK1Q9OKk6JFaXBZ7w

Részletes leírás ITT található.

Magyar-Német Üzleti Fórum - Exporthatékonyság a járvány ideje alatt; a német gazdaság aktuális helyzete
2020-09-23 14:00 - 16:00 | Online
Magyar Kereskedelmi és Iparkamara Magyar-Német Tagozatának szervezésében Magyar-Német Üzleti Fórumra kerül sor, melynek kiemelt témái közt szerepel a nemzetközi szállítmányozási tapasztalatok koronaválság idején és a magyar vállalkozók számára elérhető piacra lépési lehetőségek.

IDŐPONT: 2020. szeptember 23. (szerda) 14.00
HELYSZÍN: ONLINE (A csatlakozáshoz szükséges linket és információkat 2020. szeptember 22-én kedden délután küldjük meg e-mailen a jelentkezőknek.)

Az esemény Németország iránt érdeklődő vállalkozások számára nyújt tájékoztatást

a magyar-német bilaterális gazdasági kapcsolkoroatok aktualitásairól, a német kormány gazdaságpolitikájáról és az EU német elnökség eddigi tapasztalatairól,
a koronavírus hatásairól a német gazdaságban, a piacra lépési lehetőségekről a magyar vállalatok számára Németországban
a baden-württembergi régió gazdasági körképéről és az üzleti lehetőségekről magyar vállalatok számára,
és a Nemzetközi szállítmányozási tapasztalatokról a koronaválság idején.

Az előadások után a résztvevőknek lehetőségük nyílik kérdések feltevésére a platform chatfalán keresztül.

PROGRAM

Moderátor:
Bódi László, az MKIK Magyar-Német Tagozatának elnöke

14.00 – 14.05
Köszöntő
Bódi László, az MKIK Magyar-Német Tagozatának elnöke

14.05– 14.25
A magyar-német bilaterális gazdasági kapcsolatok aktualitásai, a német kormány gazdaságpolitikája és az EU német elnökség eddigi tapasztalatai
Olaf Reif, I. osztályú titkár, Német Nagykövetség Budapest

14.25 – 14.45
A koronavírus hatásai a német gazdaság aktuális helyzetére, üzleti kapcsolatainkra, piacra lépési lehetőségek a magyar vállalatok számára
Varga Renáta, külgazdasági attasé, Magyarország Berlini Nagykövetsége előadó felkérés alatt

14.45 – 15.05
A baden-württembergi régió gazdasági aktualitásainak, kilátásainak bemutatása a jelenlegi vírushelyzet tükrében, üzleti lehetőségek a magyar cégeknek
Dr. Izsák András, főkonzul, Magyarország Stuttgarti Főkonzulátusa
Komma Krisztián, külgazdasági attasé, Magyarország Stuttgarti Főkonzulátusa

15.05 – 15.20
Nemzetközi szállítmányozási tapasztalatok a koronaválság idején
Cseh Attila, értékesítési vezető, HRT Spediton Kft.

15.20 – 15.40
Kérdések és válaszok

Részvétel feltételei
Jelentkezési határidő: 2020. szeptember 22., kedd, 16:00 óra
A rendezvényen való részvétel ingyenes, de előzetes online regisztrációhoz kötött.
A csatlakozáshoz szükséges linket és információkat 2020. szeptember 22-én kedden délután küldjük meg e-mailen a jelentkezőknek.
Csak az állami szervezetek képviselőinek, illetve azoknak a vállalkozásoknak a jelentkezését tudjuk elfogadni, amelyek a kamarai regisztrációs kötelezettségüknek eleget tettek, a Nemzeti Agrárgazdasági Kamara, vagy a Magyar Ügyvédi Kamara tagjai.

REGISZTRÁCIÓ

AdRia4Blue Nemzetközi Üzletember Találkozó
2020-09-24 - 2020-09-25 | 6942, Rijeka
Az Enterprise Europe Network és a Horvát Gazdasági Kamara szervezésében nemzetközi üzletember találkozóra kerül sor, melynek központi témái a kék gazdaság és a fenntartható fejlődés.

Az AdRia4Blue lehetőséget ad a különböző szektorok szereplőinek együttműködések kialakítására és üzleti tárgyalások lebonyolítására.
Főbb témák:

Ökotermékek és technológiák
Gasztronómia és élelmiszeripar
Fenntartható turizmus

Regisztráció

Francia-Magyar üzleti fórum Budapesten
2020-09-24 09:00 - 13:30 | Krisztina krt. 41-43., Budapest, 1013
Az Enterprise Europe Network és a HEPA Magyar Exportfejlesztési Ügynökség valamint a Magyar-Francia Kereskedelmi és Iparkamara első közös szervezésű Magyar-Francia Üzleti Fóruma szeptember 24-én kerül megrendezésre Budapesten.
A rendezvényen előadást tart több francia nagyvállalat (Schneider Electric Zrt; Auchan Magyarország Kft.; Engie Magyarország Kft.) beszerzési vezetője és ismerteti a beszállítóvá válás általános lehetőségeit, valamint a francia piacon sikeres hazai vállalkozások (Thermowatt Kft., Magnus Aircraft Corporation) mutatják be a piacra jutással kapcsolatos jó tapasztalataikat.
Ha érdekli Önt a francia piac, és szívesen találkozna a programban szereplő magyarországi nagy francia vállalatok beszerzési képviselőivel, akkor várjuk jelentkezését!
Időpont
2020. szeptember 24. (csütörtök) 09:15-13:30
Regisztráció: 08:45-től
A részvétel ingyenes, azonban előzetes regisztrációhoz kötött.

Kérjük, hogy részvételi szándékát legkésőbb 2020. szeptember 20-ig jelezze az alábbi
e-mail címen: edina.kertesi@ccifrance-hongrie.org. A regisztrációt e-mailen igazolják vissza.
Parkolás: egyénileg
A rendezvény nem sajtónyilvános.
A helyszínen kézfertőtlenítő a rendezvény teljes időtartama alatt biztosított.
Program
08:45 Érkezés, regisztráció
09:15 – 9:30 Megnyitó
Őexcellenciája Pascale Andréani, Franciaország magyarországi nagykövete (felkérés alatt)
09:30 – 10.30 Nyitóelőadások, MoU aláírás
A HEPA szerepe és eszközrendszere a hazai vállalkozások exportsikereinek előmozdításában
Előadó: Hendrich Balázs, vezérigazgató – HEPA Magyar Exportfejlesztési Ügynökség
Hogyan tud hozzájárulni a Magyar-Francia Kereskedelmi és Iparkamara tevékenységével a magyar-francia üzleti kapcsolatok fejlődéséhez?
Előadó: Ducrot Ágnes, igazgató – Magyar-Francia Kereskedelmi és Iparkamara
A stratégiai partnerségi megállapodás aláírása a HEPA Magyar Exportfejlesztési Ügynökség és a
Magyar-Francia Kereskedelmi és Iparkamara között10:30 – 10:45 Kávészünet
10:45 – 12:00 Francia nagyvállalatok, valamint a francia piacon sikeressé vált hazai vállalatok előadásai
A Schneider Electric Zrt. beszerzési tevékenységének bemutatása
Előadó: Oltvai Márton, magyarországi beszerzési igazgató – Schneider Electric Zrt.
Az Auchan Magyarország Kft. beszerzési tevékenységének bemutatása
Előadó: Budai János, indirekt beszerzési igazgató – Auchan Magyarország Kft.
Az Engie Magyarország Kft. beszerzési tevékenységének bemutatása
Előadó: dr. Czipf Csongor, ügyvezető igazgató – Engie Magyarország Kft.
Hogyan legyünk sikeresek a francia piacon? – A Thermowatt Kft. franciaországi projektjének bemutatása
Előadó: Kiss Pál, ügyvezető igazgató – Thermowatt Kft.
Hogyan legyünk sikeresek a francia piacon? – A Magnus Aircraft Corporation franciaországi projektjének bemutatása
Előadó: Hazafi Sándor, értékesítési- és marketing igazgató – Magnus Aircraft Corporation
12:00 – 13:30 Büféebéd & networking

Üzleti túlélők itt és most
2020-09-24 09:30 - 14:00 | Pécsi Kereskedelmi Központ
Túlélési gyakorlatokat és módszeres megközelítéseket bemutató találkozó. A drasztikus gazdasági visszaesés mellett Baranya megye igazi „üzleti túlélőkkel” büszkélkedhet. De miért sikerülhetett négy beszélgető partnerünknek a talpon maradás, és van-e általános recept egy válságban? Jöjjön el a konferenciára, és legyen Ön is a vállalkozói felfedezések részese!

Program:

09:30 – 09:35 Köszöntő, jó gyakorlatok a megyében, a Kamara összesített tapasztalatai
09:35 – 10:20 Innováció és túlélés: Kerekasztal beszélgetés az üzleti túlélőkkel
Rozner Mária, Deko-Rozmár Kft.
Fekete Attila, Penthe Autóház Kft.
Schweitzerné Hornicz Bernadett, Manual Divat Kft.
Szabó Zoltán, NANA bistro&bar Kft.
10:20 – 12:50 A Főnix-modell alapjai: az üzleti lehetőségek megtartása és bővítése
12:50 – 13:00 Összefoglalás és tanulságok: ami a saját vállalkozásom batyujába került
13:00 – 14:00 Ebéd, kötetlen tapasztalatcsere és tapasztalatépítés
Az eseményen való részvétel ingyenes, de regisztrációhoz kötött. Regisztrálni az alábbi linken lehetséges 09.21-ig a 2. lehetőség („Felhasználói fiók nélküli kérdőív kitöl-tés”) kiválasztásával.

https://urlap.ifka.hu/player/questionnaire_play/39b31177-3111-4ea0-9f20-c587f24870ed
Az esemény részleteiről az alábbi hivatkozásra kattintva tájékozódhat.
Üzleti túlélők itt és most

A szervezetközi fejlesztést ingyenesen biztosítjuk a résztvevőknek, mert a program a „NŐNAP 365 Nő-Köz-Pont működtetése Nyugat-Baranyában, Szigetvár központtal” (EFOP-1.2.9-17-2017-00102) című pályázat keretében és forrásaiból valósul meg.

Beszállítási lehetőségek a GFP horvátországi pályázatai kapcsán
2020-09-24 14:00 - 15:00 | Online
A Horvátországban magyarlakta területek gazdaságfejlesztésének ösztönzését szolgáló támogatási program a témája az ITT & MOST keretében megrendezésre kerülő online tájékoztatónak, melyre a CED Közép-európai Gazdaságfejlesztési Nonprofit Kft., az Economica Hungarica Alapítvány és az MKIK Magyar-Horvát Tagozatának szervezésében kerül sor.

A program célja, hogy megteremtse a mezőgazdaság és a kisvállalkozások fejlődési feltételeit, ösztönözze a területek versenyképességét és fenntarthatóságát, támogasson oktatási és képzési tevékenységeket amelyek mindezen célok megvalósítását szolgálják. Eszék-Baranya, Vukovár- Szerém és Verőce-Drávamente megyék területének fejlesztése és az ott bejegyzett vállalkozások támogatásának céljából kiírt pályázati lehetőségekről kaphatnak pontosabb képet az online tájékoztató résztvevői.

magyarlakta területek gazdaságfejlesztésének ösztönzését szolgáló támogatási program Horvátországban
megvalósítás feltételei – magyar vállalkozók számára alvállalkozói, beszállítói lehetőségek
piacra lépés Horvátországban

Előadók:
Palizs-Tóth Hajnalka, regionális képviselő, CED Közép-európai Gazdaságfejlesztési Nonprofit Kft. – ESZÉK

Fór Teodóra, projekt koordinátor, Economica Hungarica Alapítvány
Vámhidy Bianka, titkár, MKIK Magyar-Horvát Tagozat
Koltai Arnold, vezérigazgató, DEFEX Magyarország Kft.
Győrffy Zoltán, ügyvezető, Vinoliva Kft.

A tájékoztató után az előadók online tanácsadást nyújtanak, vagy a későbbiekben az ITT és MOST felületén tárgyalásra jelölhetők lesznek. Amennyiben konkrét kérdése lenne a témával kapcsolatban, azt a regisztráció során tudja előzetesen megírni az előadóknak.
Az előadások magyar nyelven zajlanak.
Az eseményen való részvétel díjmentes, de előzetes regisztrációhoz kötött:
This form is currently closed for submissions.

Digitális B2B networking platform
2020-09-25 08:00 - 2020-09-26 17:00 | Online
A Lett Kereskedelmi és Iparkamara szervezésében az alábbi online B2B networking eseményekre kerül sor:

szeptember 25-26.: famegmunkálás, építőipar, fémmegmunkálás, textilipar, kozmetikai ipar,
október 9-10.: ICT, elektronika, design, logisztika és élelmiszeripar témában.

Bővebb információ: Mrs. Zane Timermane (zane.timermane@chamber.lv)

Jelentkezés: https://www.mitto.me/b2b-networking

Klímavédelmi finanszírozási lehetőségek a Nyugat-Balkánon
2020-09-25 10:00 - 11:30 | Online
A tervek szerint 2020 őszén hirdeti meg második, nyugat-balkáni beruházás-előkészítő és kapacitásfejlesztő támogatási programját a Nyugat-Balkáni Zöld Központ Nonprofit Kft. A program rokon vonásokat hordoz első, tavaszi felhívásukkal, amelyről bővebb információt az alábbi linken talál: https://www.wbgc.hu/hu/tamogatasi-felhivasok/lezarult-felhivasok/wbgc_2020_1.

Ezúton tisztelettel meghívjuk Önt virtuális tájékoztató eseményünkre, amelynek célja a zöldgazdaságot érintő aktuális kihívások áttekintésén túl a támogatási program bemutatása lesz azokkal a hangsúlyokkal, amelyek eltérést jelentenek a tavaszi támogatási felhíváshoz képest. A program a Nyugat-Balkáni Zöld Központ, az Innovációs és Technológiai Minisztérium, a Magyar Kereskedelmi és Iparkamara Nyugat-balkáni Tagozata, valamint a Magyar Exportfejlesztési Ügynökség együttműködésével valósul meg. Az eseményen kerekasztal beszélgetésre kerül sor „A zöldgazdaságot érintő kihívások egy változó világban” címmel, amelyben hazai és nemzetközi szereplők segítségével áttekintjük a zöldgazdaság aktuális kérdéseit. Bővebb információért kérjük tekintse meg a mellékelt programtervet.

Az esemény időpontja: 2020.szeptember 25., 10.00-11.30
Formátum: virtuális esemény

Az eseményről, illetve technikai részletekről a Nyugat-Balkáni Zöld Központ honlapján tájékozódhat: https://www.wbgc.hu/hu/esemenyek/jovobeli-esemenyek/virtualis-tajekoztato-klimavedelmi-finanszirozasi-lehetosegek-a-nyugat-balkanon.
Kérjük, hogy a regisztráció kitöltésével jelezze részvételi szándékát a fent megadott linken.

A csatlakozáshoz szükséges linket a Nyugat-Balkáni Zöld Központ munkatársai e-mailen küldik meg a regisztrálóknak az eseményt megelőzően.

Kérdéseikkel forduljanak hozzánk bizalommal a wbgc@wbgc.hu és a szekeres.anna@mkik.hu e-mail címen.

PROGRAMTERV
